ກອງປະຊຸມສຳມະນາ“ທະເລຕາເວັນອອກ - ເສັ້ນທາງນິຕິທຳພາໄປເຖິງສັນຕິພາບແລະສະຖຽນລະພາບ”ຢູ່ສະຫະພັນລັດເຊຍ
ກອງປະຊຸມສຳມະນາໂຕະມົນ ດ້ວຍຫົວຂໍ້ວ່າ “ທະເລຕາເວັນອອກ -
ເສັ້ນທາງນິຕິທຳພາໄປເຖິງສັນຕິພາບແລະສະຖຽນລະພາບ”.
(ພາບ:baotintuc.vn)
ວັນທີ 08/09, ຢູ່ນະຄອນຫຼວງມົດສະກູ, ສະຫະສະມາຄົມສາກົນບັນດາກອງທຶນສັນຕິພາບ ໄດ້ຈັດກອງປະຊຸມສຳມະນາໂຕະມົນ ດ້ວຍຫົວຂໍ້ວ່າ “ທະເລຕາເວັນອອກ - ເສັ້ນທາງນິຕິທຳພາໄປເຖິງສັນຕິພາບແລະສະຖຽນລະພາບ”. ເຂົ້າຮ່ວມກອງປະຊຸມສຳມະນາ ມີນັກຮຽນຮູ້, ນັກຊ່ຽວຊານຄົ້ນຄວ້າແຖວໜ້າຂອງລັດເຊຍ ກ່ຽວກັບພາກພື້ນອາຊີ - ປາຊີຟິກ, ຜູ້ຕາງໜ້າກະຊວງການຕ່າງປະເທດ, ບັນດາອົງການສື່ມວນຊົນລັດເຊຍ ເກືອບ 30 ຄົນ. ທ່ານ Sergey Baburin, ຮອງປະທານຜູ້ປະຈຳການສະຫະສະມາຄົມ, ຜູ້ແທນ Duma ແຫ່ງຊາດ (ສະພາຕ່ຳ) ລັດເຊຍ ເປັນປະທານກອງປະຊຸມສຳມະນາ. ມີບົດທາບທາມຄວາມເຫັນ 10 ບົດທີ່ໄຈ້ແຍກຫຼາຍແງ່ມູມໃນວິວັດການຂັດແຍ້ງກັນຢູ່ທະເລຕາເວັນອອກ ນັບແຕ່ກ່ອນມາຮອດປະຈຸບັນ, ທັງໃນຂົງເຂດການເມືອງ, ເສດຖະກິດ, ກໍ່ຄືຍົກອອກການຕີລາຄາ, ໃຫ້ຂໍ້ສັງເກດກ່ຽວກັບຄຳຕັດສິນຂອງສານອະນຸຍາໂຕຕຸລາການ ຢູ່ລາໄຮ, ປະເທດໂຮນລັງ ໃນວັນທີ 12/07 ຜ່ານມາ, ໃນນັ້ນແມ່ນຢືນຢັນບັນດາຄຳຖະແຫຼງປະກາດອະທິປະໄຕຂອງຈີນ ຢູ່ທະເລຕາເວັນອອກ ແມ່ນບໍ່ມີພະຍານຫຼັກຖານດ້ານກົດໝາຍ.
ບັນດາຜູ້ແທນເຂົ້າຮ່ວມກອງປະຊຸມສຳມະນາ ສະແດງຄວາມຫວັງວ່າ, ບັນດາຝ່າຍຕ້ອງຊອກຫາວິທີການແກ້ໄຂການຂັດແຍ້ງກັນ ຜ່ານການເຈລະຈາໂດຍສັນຕິວິທີ, ບໍ່ນຳໃຊ້ອາວຸດ ຫຼື ນາບຂູ່ນຳໃຊ້ອາວຸດ ບົນພື້ນຖານເຄົາລົບກົດໝາຍສາກົນ, ພິເສດແມ່ນສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 (UNCLOS).
(ແຫຼ່ງຄັດຈາກ VOV)